L-Avikat Ġenerali informa lill-Qorti li l-Prim Ministru mhux se jappella mid-deċiżjoni tal-Qorti, li din il-ġimgħa ordnat li ssir referenza lill-Qorti Ewropea tal-Ġustizzja, fil-kawża tal-Għaqda Repubblika, dwar il-ħatra tal-membri tal-ġudikatura f’Malta. Wara dan l-iżvilupp, l-għaqda qalet li issa tħares ‘l quddiem biex tiddefendi l-indipendenza tal-ġudikatura Maltija fil-Qorti tal-Ġustizzja tal-Unjoni Ewropea. L-Għaqda qed tikkontesta id-diskrezzjoni tal-Prim Ministru li jaħtar il-membri tal-ġudikatura.